  Туспуктэм: vk.com (Александр Чирков) Майя Бывальцева Эгра каргуртын бассейнэн физкультурая но тазалыкез кыдатонъя огъетэз пуктон ӧраз пыриз, дасяськон ужъёс толшорысен мынӥзы. Со сярысь Эгра ёрослэн тӧроез Александр Чикров «ВКонтакте» мерлыко вотсэысь бамаз ивортӥз. Туннэ нуналлы спортзаллэн инъетэз лэсьтэмын, уян интые ву пыртыны гумы кыскемын. Лэсьтӥськисьёс бассейнлы котлован гудонэз йылпумъяло. ФОК-ын 45х27 быдӟалаем спортзал, ньыль чурен 25 метръем бассейн луоз. Объектэз 2024-тӥ арын пӧсьтолэзе уже кутыны чакламын. Дуныз – 251 миллион манет Тодэ вайытом, озьы ик туэ Шарканын бассейнэн ФОК пуктыны кутскизы. Тегъёс: лэсьтӥськон Спорт Эгра  